
uae duo , mortales ad magna , et ar- 
dua impellere solent , Religionis , et Pa- 
triae amor , ea ( doctissimi et amplissimi 
Professores ^ Viri quotquot adestis, ornatis- 
simi ) obversari oculis hodierna die video, 
in qua munus iterum mihi cpnlatum est, 
ut adolescentes nostros ignita quadam di- 
cendi vi ad scientiarum studia inflammem, 
quorum sane cultura Patria et praesidium 
sibi perenne , et nobilissimum comparat 
ornamentum. Eo scilicet male-rferiatorum 

"V 

hominum artificia devenisse novimus , ut 
calumniam atrocissimam Patrum nostrorum 
Religioni inurere non formidarim , qua 
ipsam veluti scientiis adversam traducunt. 
An ergo Mahumedis impuram , stultissi- 
mamque sectam Christiani profiteamur, quae 

bardos adseclas et invenit et facit , quo 

* 

nempe turpitudo, et falsitas tam ridicula* 
tamque aperta minime deprehendatur? An 
ergo veritas lucem formidabit ? Et tamen 
iuvenes incautos videre est, qui calumniae 
tam putidae miserrime adquiescentes Relb- 
gioni valedicunt , quod existiment eam cum 
scientiis non posse consistere , iiludque vi- 
ro Philosopho , et erudito indignum , si 
praeiudiciis , quae vocant , Religionis irre- 
titus appareat, nec Philosophus quis salu- 
tari possit , nisi Religionis praefracta fron- 
te inimicum se profiteatur. Pessimo qui- 
dem eiusmodi inito consilio , quidquid 
usquam Religionis est , nihili' facientes * 
praecipites , et effraenes in mala prorum- 
punt } Atheismus mirifice extollitur $ ado- 
lescentes vitiis obruti contabescunt ; scien- 
tias , vix summis labiis delibant ; parentes, 
patriam , quae spes omnes in ipsis collo- 
caverat suas, destituunt } uno verbo dicam, 
Auditores : Ex quo impiorum in Religio- 
nem calumnia percrebuit , Patriae veluti 
viscera discerpuntur. Quid? Tacebimus? 

Tam exsitioso morbo, inquam, in dies ma^ 
gis magisque desaevienti non occurremus? 
Tantam N09 malorum colluviem , aut sic- 
cis videbimus oculis , aut in angulo tacite 
gementes, Nos, inquam, qui iu ventu tis 
Patres constituti sumus , Nos quibus Pa- 
tria iuvenes concredidit, ut ipsius bono 
et studiis scientiarum , et optimis moribus 
excolantur ? Videtis non boc tempora , nou 
hoc officia poscere , ut taceamus. Qua- 
propter muneri meo sacro , quo hac ipsa 
in studiorum Universitate fungor, me non 
fecisse satis, vos ipsi pro e^, qu i estis pru- 
denti iudicaretis , si aliud orationi meae 
argumentum delegissem , ubi illud maxime 
occurrit, Scientiarum , inquam , cum Re - 
ligione connexio . Hac enim semel exposi- 
ta , calumniae in Religionem diluuntur , 

* V » , ' • * 

moeror lugentis Patriae detergitur , scien- 
tiis rite excolendis effica cissi mu m iuventuti 
adiicitur incitamentum. Benignas itaque 
mihi aures praebete , et hominem non de 
nugis , sed de gravissimis rebus pro virili 

disserentem benevoli excipite. Ornameftta, 
et lenocinia respnit tantis rebus intenta 
mens , et oratio dicentis. Nihil heic sen- 
tentiarum calamistris , nihil verborum, ut 
ille aiebat , Sesamo condietur. Res ipsa per" 
se doceri contenta , satis utilitate animos 
adlicit , nec fuco aliunde quaesito , et pig- 
mentariis rethorum arculis indigemus , dum 
"Viros doctissimos, neque imperitos adlo- 
quimur adolescentes. Audite igitur omnes , 
et favete. 

Qu^m Christiana Religio s duobus quasi 
tibicinibus fulciatur , quorum alter est Dei 
O. M. cultus , alter vero in universum 
genus humanum effusus , omnique labe 
purus constantissimus amor } quumque illa 
etiam duo in aperto sint, et nos scilicet 
per scientias ad supremi Numinis pulcri- 
tudinem , et majestatem contemplandam 
adsurgere , fternon et scientiarum , artium- 
que studia viam quodammodo ad felicita- 
tem nobis sternere $ iam sponte sua con- 
sequitur , Religionem cum scientiis arcto 

ipso foedere sociari , quo fi ais , quaeque 
ad finem nos ducunt omnia , coniungun- 
tur. Quod quidem tam constans , et cer- 
tum fuit sapientum opinione , ut aetatum 
omnium qui clarissimi iudicio,et pruden- 
tes habiti sunt , nihil potius decere , nih | 
tam rationi convenire existimaverint , quara 
ut Religio cum insigni scientia necteretur. 
Per scientias enim , ut ait Diodorus Sicu- 
lus de Aegyptiis 9 qui post Chaldaeos di- 
sciplinas pertractasse feruntur, veteres illi 
existimabant Deos maxime coli, et in eos 
pietatem foveri $ hinc prudentiam adquiri 
Reipubl. cohonestandae, ac tuendae maxi- 
me necessariam. Cuius rei altiorem quam- 
dam rationem Pythagoras prodidit : aiebat 
enim solum Deum sapientem e^se , om- 
nisque boni auctorem ,, ut qui cum illa 
haberent , manuducente veluti Religione , 
commercium , radiis quodammodo ipsius 
divinae scientiae , et bonitatis illustrati , 
et Deum probe nossent, et optime de Re- 
publ* mererentur. Iam.hoc proxime iutue- 

timur , stientfas esse , quae hominem ad 
Religionem ducant , Religionem vero', quae 

t 4 , , • » 

hominibus scientias toto conatu excolen- 

<las commendet , ut bono , et Ornamento 

, . \ ^ * • r 

* Rem.’ consulant* ! ’j- r, * J ‘ 

i . * < .... 

* ' Atque ut a ; Philosophia sit principium ; 
non* me plane latet , vel a primis Religio-* 
nis nostrae incunabulis , ipsam 'ut, ventan- 
tis hbstem habitam fuisse $ nam si lubet 
vetera monumenta perscrutari, sic ^inve- 
niemus ab iis , qui se Philosophos vendi- 
tabant acriter, fuisse divexatam Religionem, 
tantosque ab illis in hominum perniciem 
fluctus excitatos, ut, cum clarissimi , et 
doctissimi Viri conspicerent in eo studio- 
rum genere Syrtes* ubique ad naufragia 
parari , ' tamquam ex alto monerent 'esse 
ab eo periculo cavendum , nisi quis sciens 
volensque decerneret certissimb exitio de- 
mergi. Hinc Nazianzenus Gregorius ' acer-i 
rimo Vir iudicio | et bmnigena eruditione 
praeclarissimus deplorat aetate sua 4 tam- 
quam Aegyptiacas plagas nescio quos flo 

, et captiones Sophistarum irrepsisse? 
Hinc ‘ Hieronymus aiebat , Religionis ho- 
rtes , ut ' locustas * inter Aristotelis , et 

* ♦ • # 

Chrysippi spineta latitare , unde ad pieta- 
tis florem infringendum evolarent. Neque 
alia de Philosophia , nisi de ea , qua ad 
Religionem labefactandam . impii homines 
abutebantur , Paullus pronunciavit: » Vi- 
dete , ne quis' vos decipiat , vel ( ut Am- 
brosius' recitat ) depraedetur per Philoso- 
phiam , et inanem fallaciam » . Recte ho- 
stes ventatis , qui se Philosophos esse pal- 
lio tantum , et supercilio profitebantur , 
praedones , et piratas nequissimos dixit , 

• quod impio , et nefario latrocinio pretio- 
sissima quaeque sanctae Religionis diripie- 
bant. Antiquam quippe Aegyptiorum sapien- 
tiam, immo et Graecorum , et Latii pu- 
dendis ubique foeditatibus inquinatas Ve- 
nusinus noster miro , ut solet , iu dicio 
insanientem sapientiam nuncupavit. Tunc 
denique , quum Christianae Philosophiae 
thesauros palliati illi piratae compilaverunt, 

fabulisqiie suis plumbeis . gemmat nostro- 
rum dogmatum inseruerunt , si non recte 
tandem sapere coepere , • at saltem ineptire, 

et insanire desiisse videntur» Atque haec 
si de artibus Philosophorum , qui Religio- 
nem iam tunc exorientem oblatrabant fa- 
teri debetis , iniqui profecto iudicii notam 
non vitabitis * nisi m;& damnabitis senten- 
tia et hos urbanos homines , atque elegan- 
tissimos temporum nostrorum, qui Deum 
Opt. Max. de caelo deturbare , homines- 
que in bmta vertere animantia Circaeis 
poculis adnituntuiv Philosophos ipsi se 
salutant , et optivo nomine crescunt» Apa- * 
ge piratas ! Apage praedones ! Atqui nos 
veram , nec simulatam Philosophiam illam 
dicimus , quae homines ad Deum contem* 
piandum , admirandumque perducit» Haec 
scilicet illa Philosophia est, quam ad pul- 
cherrimum vitae ornamentum* e caelo de- 

s * 

lapsam scripsit Naziaiizenus , ut cum re- 
deunte ipsa et nos nisu in caelum felicis- 
simo subvolemus* Si enim Logica ratio- 

nem a falsis opinionibus , si Metaphysica 
intellectum a sensuum errore , si Ethica 
voluntatem a pravis affectionibus liberat, 
si Geometria ingenii errores cohibet , ap- 
tior per haec homo fit, quo mente res 
Divinas , sublimesque adsequatur. Audi- 
vistis , me nunc loquente , Io: Bapt : 
Vici , divini hominis verba , quae ille ex 
}ioc ipso olim loco de Mente Heroica 
nobilissime disserens, pronunciavit. Et ut 
illuc redeam , unde diverteram , quid de 
Physica dicam, quae mirum quantum nos 
' excitet ad Numen contemplandum , atque 
adsequendum ? Quo stupore animus non 
tangitur , dum Naturae rimatur penetralia? 
Neque inde caussas effectorum soepe in- 
veniens , ad ultimam illam caussarum 
Caussam denique perveniat oportet , quae 
veluti quorumdam velamento latebrarum 
celare se voluit , ut ineptos conatns mor- 
talium falleret, superbiam retunderet. Me- 
rito Verulamius ( De augment. scient iar. 
Zm i p. m. 6 ) censet certissimum esse. 

atque experientia comprobatam , levet 
gustus in Philosophia movere fortasse ad 
Atheis mum , sed pleniores haustus ad 
Religionem reducere. Rerum sane natura 
perturbata quodammodo, mixtis veluti ca- 
su rebus , prim «■ facie Sophistis conspici- 
tur. Qui tamen serio , qui diu , qui sum- 
ma animi contentione in rebus physicis 
versatur , et ordinem , vim , motus in , 
natura contempletur , artem admiratur , 
noscit et adorat artificem. Hoc etiam scio 
a magnis Viris Newtono y et Boheravio sae- 
pe dictum , eum , qui Naturalis Historiae y 
Astronomiae , ct Anatomiae , et totius 
<juanta est physica illa tractatio , studiis 
amoenissimis delectatur, numquam Atheum 
evasuhim , aut si fiat , vitio plane mentis 
laborare, et Antyciram esse deportandum. 
Egregiam propterea , me& quidem senten- 
tia , navarunt operam JLesserius, Bonne- 
tus , Derhamius , Fabricius , Sturmius , 
ipsi quandoque Linnaeus , et Buffonius , 
ubi adspectabili hac rerum universitate * 


» • 

eiusque partibus , et legibus accurate in- 
spectis , reclusisque naturae, mysteriis , 

Religionis 4 quoque aditum complanarunt* 

Plumbeus igitur sit , aut omnino stipes 
qui cum maximam istam sentiat , quam 
a Philosophia Religio haurk utilitatem, ne- 
xum deinde , quo invicem copulantur j 

se non agnoscere , iactitaret. ]\ulla , fa- 

* 

teor , societas intercedit Religionem inter * 
iliamque nomine tenus, atque eo ipso au- 
gusto nomine indignam Philosophiam , quae 
a NcLturalismo quem 'adpellant , in Atheis- / 

mum sensim derepit , et Religionis ipsius 

fundamenta convellere adnititur.- lam vero 

• > 

tot , tantisque exantlatis laboribus , de- 
lapsis tot saeculis , tot adhibitis experi- 

• ft V 

mentis , adrogatis etiafti antiquorum inve- 
stigationibus , doctrinae novam • clarissi- 
mamque lucem adeptae sunt; Et tamen 
( proh pudor ! ) recte philosophicis in 
tenebris veteres rationem iniisse latendum, 
posteros in luce media caecutire. * Plato 
enim , Socrates , Pytagoras quasi certatim 

\ 

definivere „ . non alium esse vere sapien- 
tem , quam qui cum Deo societatem iun- 
ge ret , eiusque adpeteret amicitiam. Nulla 
Aristoteli beatitas , nulla felicitas , nisi 
in cognoscenda summa veritate statueba- 
tur. 'Quod Cilix ille acutissimus, neqne 
inter Peripateticos* infimus Simplicius enar- 
rans , Philosophiam docuit nullam esse , 
ubi nulla animi perfectio , nullam vero 
animi perfectionem , nisi auctorem , caus- ■ 
sam , principium suujn quam arctissime 
complectatur; nisi finem , scopumque suum 
contingens , in ipso haereat , et conquie- 
scat , nullum denique et principium , et 
finem animo humano , si a Deo disceda- ' 
jnus , posse tribui ; atque hinc sequi , ut 
divulsus et abstractus a Divinitate animus, 
negata perfectione sua , portuque et salutis, 
et -sapientiae deiectus , hac illae certa spe 
naufragii miserrimo spectaculo in horribi- 
le documentum iacletur , et miserrime pen- 
datur. - 

{ Sed de Philosophia satis : nunc et reli- 

quas scientias quantum cum Religione 
conveniant 9 et quod robur* et vim ab 
ipsa accipiant 9 prosequamur. A Iurispru- 
dentia exordior 9 quod Moralem Philoso? 
phiae nobilissimam partem derivet in prae- 
cipuum bonum civitatis. Iurisconsultos ve* 
yae , nec simulatae Philosophiae cultores 
esse salis innuit Domitius Ulpianus 9 qui 
Jurisprudentiam Divinarum 9 atque hur 
manarum rerum notitiam definivit. Sa- 

N 

cra quippe, et humana legibus reguntur „ 
adeo ut Jurisconsulti 9 qui Legum peri* 
tiam profitentur 9 non profani dumtaxat 
iuris 9 sed et sacri prudentia censeantur 
oportet 9 quod degantissimus Van-Byn* 
ckersoekius et acute vidit 9 et pluribus in 
aureolo illo Commentario ad Pomponium 
de Origine luris 9 demonstravit. ]\ T eque ab- 
ludit Brissonius 9 ubi congestis antiquorum 
testimoniis evincit nullos olim floruisse 
Iurisconsultos fama notos 9 qui sacrorum 
scientia non pollerent 9 quod sacra 9 pars 
forent potissima administrandae rectius 9 

fet ordinandae Reip., atque uniGum, immo 

fortissimum societatis humanae v.Vculum* 

* 

Quis porro nescit Ius Naturae , . et Gen- 
tium, ex quo civilium Legum elementa 
adumbrantur , ministerio dum taxat; «purio- 
ris Religionis adeo perfectum fuisse , ut 
vitia tandem quibus hominum inscitia cor- 
rumpebatur, excusserit? Necessarium quip- 
pe erat , ut idem ipse Deus Naturae Le- 
gem et repurgaret , et confirmaret , qui 
condiderat. Hoc magistro Legem illam 
integram accepimus } hoc eodem accipere 
nos conveniebat detersam , emaculatam , 
instauratam. Nam quo pertinuit ultionis 
licentia, fallentes fallendi concessa nequir 
tia , mendaciorum excusatio , laus ambi- 
tionis , Veneris etiam extra connubium 
permissio, atque alia innumera ; quo do- 
lus ille bonus } quo inter contrahentes to- 
lerata libertas modice se decipiendi , nisi 

7 * m 

ut intelligeremus mancam Iurisprudentiam 
claudicare, nisi Religionis manu ducetur , 
et sustentetur? Accedit, quod postulant^ 

Legum civilium fine , quutn iustitiae ad-» 
ministratio requirat , ut ius $uum cuique 
tribuatur , nihil aliud clamet Religio, ni-* 
liil aliud suadeat , nisi hoc numero ipsum» 
Quibus si adiiciatur , quod Leges Religio-» 
ne optime sanciantur , quoniam Religio il- 
lis obtemperandum ex animo ‘ubet , seu 
propter conscientiam , ut Paulli verbis 
utar y Religionem Legum summum ius 
emollire , easque submota tyrannide hu* 
inaniores facere , nostrisque usibus aptio- 
res , utique Religionis cum Iurisprudentia 
foedus, et amicitia luce clarior apparebit. 
Vestram heic adpeilo fidem , Auditores. 
Age , auferamus de medio Religionem. 
Quid iustum tunc , quid iniustum ? Qui- 
nam iusti , iniustique fines ? Si dices cum 
Venusino ( L. i. Sat . III. v. io5. ) 
iustum a lege ortum , nec legem nisi ab 
homine ferri , iam ab hominis coeco im- 
petu , et arbitrio virtus , et iustitia fluet y 
nec iura igitur habebimur clara, sed casu, 

omnia mista , ac perturbatam quanta est 
geueris humani familiam. 

Inspecta nunc Iurisprudentia, ad Medi- 
cinam convertor. Ut enim Philosophia in 
Iurisprudentiam derivata utilitates om- 
nium solidiores promovet in his , quae 
ad mores , et animum pertinent $ ita et 
Medicam scientiam prevadit , et com- 
plet , qui maxinia etiam utilitas homi- 
nibus comparatur , corporis nempe in- 
columitas , cui sane post curam animi , ac 
morum prospici diligenter, Deo ipso iu- 
bente , a nobis oportet, Gum hac itaque 
arte salutari minus amice sese non habet 
Religio. Mittamus , scientias , quae ad Me- 
dicinam viam sternunt , vel , ut melius 
dicam, quibus veluti suis tibicinibus niti-? 
tur , Botanicam , dico , Physiologiam , Ana-r 
tomiam,. Ghemiam , Naturae universae stu? 
dium arcte cum Religione , uti vidimus , 
copulari. Et hoc animadverto* , hominea 
ut se se mutuo diligant Religionem prae- 
cipere, urgere, exigere. Videbis igitur quos 

iguiculos, immo quas faces ipsa admoveat 
Viro medendis hominum corporibus occu- 
pato , ut qua possit diligentia res 9 qua-, 
rum adeo difficile est iudicium , perspec- 
tas habeat 9 quibus ignoratis taeterrima ho- 
micidia consequerentur. Quum enim na- 
turae viribus 9 quas nunc vitae vim 9 nunc 
stimulos adpeliant 9 fugari morbus possit, 
huic vi regendae, hisque stimulis mode- 
randis medicus praeest 9 ut nauclerus na- 
vigio. Quod si nauclerus per Oceanum sa- 
xis infame , scatens belluis 9 ignotum sibi 
pergat 9 quid navi fiet ? Peritus vero et 
ventorum 9 et siderum 9 et locorum 9 syr- 
tes heic vitat 9 heic remis inhibet 9 heic 
pedem iubet fieri 9 heic vela contrahi 9 heic 
ventis permitti , donec portum navigatio- 
ne tutissima consequatur. Heu quot me- 
dicorum inscitia peperit naufragia populo- 
rum ! nam familiarum , et hominum sin- 
gulorum dicere parum est. Habeamus au- 
tem medicum Religione praestantem 9 et 
Virum habebimus doctissimum , cui nem^ 

pe religio est ne vigiliis , sudoribus , ex*« 
perimentis parcat, qui hominibus infirmis 
praesto sit , Virum pietate in miseros , et 
egenos eximium , quorum casas , et taberr 
nas , Religione praeeunte perlustret. Au- 
distisne , colluctante iam cum morte pa- 
trefamilias , adolescentulo , puella , domus 
luctu consternatae clamores ? vidistis suf- 
fusos lacrimis oculos , pallore vultus ? 
Imago Dei Medicus , Religione comite , 
inter suspiria , metumque suorum vitam 
reddit homini. Quae tunc laetitia ! qui plau-* 
sus ! quae gratulatio ! Religionis haec sunt 
opera , Auditores Eius enim caussa exantla^ 
vit labores Medicus, ne muneri suo deesset- 
eius caussi vel pauperes vel miserrimos , 
et ab ipsa civitate reiectos veluti ftatres 
suos , maximo studio complectitur , nec 
plagarum foeditate , nec deliramento , ac 
furore aegrQti , nec taetro , quem fundit , 
halitu, neque ipso denique mortis pericu- 
lo, et adspectu terretur, aut ab homine 
abstrahitur adiuvando. Quod si morientem 

Orci faucibus invidere non poterit, at ulti- 
mo saltem solatur adloquio$ et si, ut quan- 
doque fitj ministeria sacra procul absint, 
et agenti animam desint , ipse tunc medi- 
cus augusto quasi officio fungitur Sacer- 
dotum , aeternorum spe confirmat dubium, 
atque sollicitum sui , facit denique ut 
quam lenissime moriatur. O veram pro- 
fecto Medicinam ! O thesauris omnibus 
anteponendam ! O tutum ia summa infe- 
licitate humana solatium ! Sed quid horum 
sine ope Religionis admiraremur ? Suis 
idcirco Medicis Religio honorem tribuen- 

0 t 

dum esse iubet , Medicis inquam , quos 
divino actos spiritu esse oportet , ut mor- 
talium necessitatibus honestissime occur- 
rant. 

% 

Quum autem Philosophia universa sive 
in Iurisprudeutiam, sive in Medicinam de- 
rivatur , et in usum communem deduci- 
tur , Historiae , Artis Criticae , literarum- 
que , quae humanae appellantur , subsidiis 
egeat , ne argumentum de iis transeam > 

ipsa temporum conditio exposcit. Nunc 
plane nescio quo adverso scientiis fato 9 
studia illa humaniora pessumdantur , aut 
quasi inutilia prorsus 9 et ridicula tradu- 
cuntur. Videmus enim nonnullos 9 qui 
vix a limine sive Geometriam, sive. Phy- 
sicam salutarunt , ut lingua aliqua transal- 
pini in morem psittaci loqui didicerunt 9 
stalim in Philosophos 9 virosque summos 
( si Superis placet ) evadere , quicquid 
Latini 9 sive Graeci sermonis est 9 quic- 
quid ad rem Criticam 9 et Philologicam 
spectat sannis excipientes 9 quasi illae nu- 
gae merae sintf 9 et pueriles occupationes. 
Atqui non aliunde in scientiis addiscendis 
instrumenta quaeri possunt idonea ; nam 
notiones quasvis humanas signorum 9 se* 
verborum figura servari 9 excitari 9 atque 
invicem comparari fateamur oportet 9 ut 
aeque necessaria sit notionum scientia 9 et 
signorum 9 Philosophiae scilicet 9 et Philo- 
logiae. Fuit aliquando tempus 9 quum in 
Christiana vili quidam ^rati , et auctori- 

trite pollentes , sed humaniorum lite rarum 
expertes, eas omnes teluti profanas re- 
pudiandas esse contenderent. Viguit cuni 
maxime talis liominum natio illis tempori- 
bus , quum Athenae , et Alexandria flo- 
ruerunt , ubi quum omnium doctrinarum 
professores studio, et ingenio celebraremur, 
qui ab illis docti fuissent, et egregie po- 
litioribus disciplinis imbuti , saepe ad Ec- 
clesiam moderandam eligebantur , lateque 
splendorem famae , et eruditionis diffun- 
debant. Hinc enatus indoctorum livor 
iique in animi ieiunitate , nobilissimi , 
florentesque artes latrabant , quasi viro 
Christiano indignas , quas scilicet ipsi ad* 
sequi minime potuissent. Hinc cum Rasi- 
lius , eiusque frater Nyssenus , et plures 
quoque gravitatis et ingenii gloria pollentes, 
exemplo , egregiisque monitis ad literarumf 
.studia omnes incenderent , reperti sunt , 
qui in lividam afcti rabiem dictitarent eaS 
doctrina^ , quas ut plurimum profani tra- 
derent , nullum habere cum Religione com- 


mercium. At soepe in illis merito inveC- 
Ius est Gregorius Nazianzenus, et homini- 

i 

bus imperitis * larvam illam deripuit , quos 
«frit inscitiam splendido Religionis velamen- 
to praetexere , et Christianos solos dice- 
re , qui se indoctorum piscatorum disci- 
pulos profiterentur. Sed ego , aiebat ille , 
ultro mutus , et indoctus piscator essem , 
si pro sermone mirifica mihi communicata 
fuisset in prodigiis efficiendis potentia , 
quam divino beneficio piscatores illi rece- 
perunt. Cum hostibus huiusmodi literarum 
humaniorum • bellandum etiam fuit Chry* 
sostomo , qui iactantibus in Religionis ne- 
gotio nihil esse Eloquentiam , Poesim , 
Linguarum studia, respondebat perneces- 
sarium omnino esse Religioni verborum 
ministerium. Eam ipsam ob caussam pul* 
cherrimam dedit Epistolam Hieronymus., 
conquisitisque exemplis docuit , veteres 
Patres Religionis primipilos humanis literis 
politissimos exstitisse. Quod si quis ex iis 
inter profana , et Christiano homine indi- 

gna literas eiecerurit , id profecto in caus- 
sa fuit, quod quidam in Ecclesia ( ait Hie- 
ronymus ipse ad Damasum ) studiis sa- 
cris omnino posthabitis, et Evangeliis , et 
Prophetiis omissis , Virgilinm in sinu ha- ' 
bebant , Catullum , et Martialem terebant , . 
in Terentianis fabulis evolvendis omne tem- 
pus , omnemque operam impendebant. Ce- 
terum videre mihi videor Basilios , Gre- 
gorios, Chryso stomos , Hierarchas ceteros, 
quorum eruditis , et clarissimis monumen- 
tis tamquam exercitibus Religio triumpha- 
vit , Athenas ipsas Atticas certarim diri- 
pere , et reconditas Musarum opes , au- 
reamque supellectilem in Religionem con- 
vehere } scite enim , et argute Nyssenus 
hoc Christiani esse ait, ut Ethnicos Dia- 
lectica , , Rhetorica , Astronomia , Geome- 
tria , Poesi exspoliet , ac triumphalibus 
veluti manubiis tabernaculum Dei pulcher- 
rime exornet* Quis autem non videt , 
quantum Poesis adtollatur, ubi ad Nu- 
minis maiestatem excolendam instituta, fa- 

fculis deinde incrustata , et ad Debrum 
fictum Numen dicendum , et ad foedos 
fluxosque amores incitandos detorta , de- 
nique ad veram Religionem decantandam 
revocetur ? Quis Poesim unquam ab ea 
alienam putabit , qui videat in sacris Ii-* 
bris Dei afflatu elaboratis pangi Odas * 
hymnosque numerose $ et texturam poe- 
ticam duci , magna imaginum et suavita- 
te, et varietate in sublime elatam, Vatum 
praedictiones* et divinos catrttis nunc Pin- 
darico , nunc Alcaieb pede currere , heic 
in heroicam , illic in cothurnatam maiesta- 
tem adsurgentes ? Qua de re docte Hiero- 
nymus : » Quid Psalterio canorius ? Quod 
in morem Flacci nostri , et Pindari , nunc 
Alcaico personat , nunc Iambo currit * 
nunc Sapphico tumet, nunc Semipede in- 
greditur? » 

Quid vero de Eloquentia ? Praestat Au* 
relinm Augustinum legere, qui Libro II. 
de Doctrina Christiana in eo totus est, 
ut ostendat maximam ab Eloquentia utir 

litatem ad suas veritates propugnandas Re-* 
ligionem accipere $ ait enim : » Quis sua- 
deat dicere adversus mendacium inermem 
debere consistere veritatem , ut videlicet 
illi , qui res falsas persuadere conantur , 
noverint vel benevolum , vel intentum , 
vel docilem eloquentia facere , et qui ve- 
ritatem propugnant, non noverint? » Id 
etiam copiose disserit Chrvsostomus , qui 
exemplo suo quantum in Religionis nego- 
tio , robur habeat Eloquentia demonstra- 
vit. Graeca exemplaria , et Latina diurnis, 
nocturnisque manibus versanda sunt his , 
qui Demosthenes , qui Tullios aemulari 
volunt. Sed in Religionis armario an non 
_ libri etiam latent hanc in rem vel Demo- 
sthenibus , vel Tulliis ipsis omnino utilio- 
res ? Quid est , quod tot£ oratione per- 
lecta Miloniani Ciceronis, vel tota Demo- 
sthenis pro Coron£ , parum, si ingenue 
dicendum sit, animus moveatur ? Quod 
miremur artem , et' tamen lentissima no- 

bis maneant praecordia , nullo , aut leni \ 

quodam motu vix tacta? unum vero , 
duos, tres Bibliorum versiculos in Pro- 
phetis , in Evangelio , in Epistolis Apo- 
stolorum paene legimus } et iam , velimus 
nolimus, nunc suavissimo amore incale- 
scimus , nunc terrore horremus ,- nunc 
dolore prostramur , semper intima rerum 
persuasione vincamur? Atque utinam Rhe- 
toricam Biblicam aliquis adornaret l Proh 
Deum immortalem ! Quam elegans , et 
fructu opima haec esset ad veram Elo- 
quentiam manu ductio , si exemplis accu- 
rate collectis manus aliqua philosophica 
ordinem daret , et cum ordine lucem ! 
Haec tandem foret illa Eloquentiae Philo- 
sophia tamdiu in desideratis Verulamii 
derelicta. 

Sed quum Eloquentia ipsa mirum quan- 
tum extolli videatur, si castus, purusque 
sermo sit , si Hebraicae , Graecae , vel 
etiam vernaculae linguae veneres in ora- 
tionem deriventur, iam patet a Religione 
ad studia linguarum excolenda efficax etiam 

praeberi incitamentum. Praeterea, lingua- 
rum cognitio apprime necessaria est ad 
Sancta Religionis monumenta intelligenda, 
quae hebraice , graece , latine scripta in- 
veniuntur sive in Bibliis , sive in Patrum 
operibus , sive in Conciliorum sanctioni- 
bus. Virorum autem doctorum Religio , 
sive , ut Paullus aiebat , obsequium ra- 
tionabile maxime esse cum deceat , pro. 
fecto intactos illos Revelationis latices ex 
fontis ipso capite hauriant necesse est. 

His , ut potuimus , expositis , mirari 
iam non subit , si a Religione , quae scien- 
tiis omnibus , bonisque literis tam inti- 
me adhaeret , scientiae ipsae accurato 
studio servatae , et veluti traditae nobis 
exstiterint. Actum scilicet de scientiis , li- 
terisque esset , si eas naufragio Religio 
opportune non eripuisset. Quid enim ? 
Existerent ne Platonis , Aristotelis , Ho- 
meri , Demosthenis , Ciceronis , aliorom- 
que sive Poetae ipsi fuerint , sive Histo- 
rici , sive Oratores , sive qui Graece 9 $i- 

ve qui Latine scripserint opera cedro di- 
gnissima , nisi Monachorum ( iustos enim,' 

Ni * 

et gratos nos esse oportet ) industria 
accessisset ? Nonne barbaris cuncta diri- 
pientibus , et ferro , flammaque vastanti- 
bus quas potuerunt intactas antiduitatis 
reliquias servarunt , exscripserunt , poste- 
ris tradiderunt ? An non nocte illa obscu- 
rissimi 9 qua ignorantiae tenebris cuncta 
miserrime involuta tenebantur , Religio fuit, 
quae suis Ministris scientiam, et laborem 
inculcans , Sapientiae ignem veluti condi- 
tum Sanctuario servavit , suo tandem lo- 
co , et tempore proferendum ? Universita- 
tum , Collegiorum , Seminariorum institu- 
tio cuinam , nisi Religioni erit unice tri- 
buenda ? Saeculum illud ipsum , quo actis 
iam ferreis , et lutulentis renasci , . et rer 
stitui omine felicissimo literae , et scientiae 
visae sunt, quo nisi Leonis Decimi quasi 
proprio nomine salutatur ? Ipse Cardinalis 
Carolus Borromaeus Vir sanctissimus et Pe- 
trum Victprium fovit in Latinis , Graecis- 

que literis exscribendis , post quem Cri- 
ticis transalpinis exigua tantum spicilegia 
relicta sunt $ et Comoedias Publii Teren- 
tii diligentissime a Faerno emendari cura-- 
vit ad membranarum fidem , sibique in- 
scribi minime recusavit. Astronomos pVae- 
clarissimos adhibuit Gregorius XIII , qui 
Kalendario restituendo incumberent. Lin- 
guae Veteres , ut Hebraica , et aliae Orien- 
tales agnatae , tum Latina , tum. Graeca 
a Religione unice custoditae. Scripturarum 

i* 

multiplices versiones emersere , ideoque 
Philologia et Critica coli coeptae , quae 
paullatim in profana etiam studia permea- 
runt. Et quoniam de literarum , scientia- 
rumque monumentis, quae Religio servavit, 
excurrit sermo , recolite quaeso quantum 
ab ipsA , Historia adiuvetuiv Quae Clariss. 
Viri Pezius , Mabillonius , Martene, Mont- 
fauconius , Balutius , -Muratorius , Man- 
sius ad tot mediae aetatis tricas expedien- 
das , fugandasque tenebras pretiosissima 
ediderunt Monumenta paene ad res sacras 

omnia pertinent , atque e sacris Bibliothe- 
cis , ac tabulariis prodierunt. Historiae 
Naturali , et Geographiae qui incumbunt 
nova multa per Religionem acceperunt ■, 
cum Evangelii praecpnes , qui ad eam 
agrestium populorum , hommumque effe- 
ratorum mentibus inserendam ignotas an-? 
tea insulas , regionesque non adhuc Eu- 
ropaeo pede calcatas peragrarunt , tot tam- 
que insigna , quae unaquaeque tellus pro- 
fert , pulcherrime descripta tradiderunt. 
Magnum Scheuchzeri opus ex solis Bibliis 
lucem sane immensam in Naturalem Hi- 
storiam effudit. Bocharti Hierozoicon par- 
tem illam de Animalibus paene exhausit , 
melius 'profecto et Aristotele, et Phile, et 
Heliano. , 

Quid quod artes ipsae a Religione fo- 
ventur ? Ipsa enim suadente , templa 
ad Dei O. M. cultum peragendum ma- 
gnificentissime excitata sunt , quo factum 
est , ut Architectonices , Picturae , Scul- 
pturae stadia quam maxime floruerint * 

Romae ( ut cetera omittam ) ad unum 
Divo Petro dicatum templum exornandum 
architecti , pictores , sculptores ex toto 
terrarum orbe egregii a Julio II , Leone 
X , aliisque Romanis Pontificibus adciti 
sunt, posterisque exempla verae magnifi- 
centiae , et pulcritudinis aedificiorum re- 
liquerunt. Quid de Musica nunc esset , 
nisi a Religione sustentata fuisset? Nostis 
enim quid Aretinus ille Guidus praestite- 
rit , ut ars illa suavissima perennaret. Et 
Picturae denique , et Statuariae, et Musi- 
cae Religio tam apta argumenta sine fin® 
suppeditat, ut non male plerique existi ma- 
rint , ideo tantis bonis quasdam Europae 
regiones carere , ac paene esse barbaras ? 
quod templa habeant nuda cultu , silen- 
tioque aeterno damnata, ubi neque imagines^ 
neque vocum concentus adeuntium ani- 
mos concutiant, permoveant, accendant. 

Haec, Auditores, si non omnia , at prae- 
cipua saltem bona sunt , quae a Religione 
scientiis , artibusque promanarunt. Neque 

id mirum cuique esse debet, qui sciat vi* 
tiis , et otio acerrimum bellum per Reli- 
gionem indici; quare opus est,. ut ips$ 
duce artes , scientiaeque perficiantur , quae 
nonnisi improbo labore possunt ab hornis 
ilibus comparari. Iam si sudare , algere , 
ut aiebat ille , abstinere a Venere, et vir 
no ad optatam metam pertingendam opti- 
. me faciunt, locus liic est, Iuvenes ubi 

meinorerq quanta vi Religio noxias volu- 
ptates, et effraenes animi cupiditates cohi- 
bens , Vos ad literarum studia acerrime 
* ^ * 

urgebit , si eius iugo colla subdere , uti 
par est , velitis. Porphyrius , et Iambli- 
chus a Pythagord praeceptum fuisse tra- 
dunt, amovendam esse totis viribus a eor«- 
pore aegritudinem , ab animo inscitiam , 
ab urbe seditionem, a familil discordiam , 
simul ab omnibus intemperantiam ; Haec, 
addebat , minime cum Sapientia consistunt.. 
Idemque Pythagoras, ventris, Venerisque 
indulgentiam Sirenis homicidis comparabat, 

Plato Sapientiam dixit esse yitiis 

* * i 

gam , quocT eius finis sit vitiis purgaro 
mortales. Concinit Cicero (' in Jin. L. i. 
de Leg. ) Ipsum audiamus : « Cum ani- 
» 1 mus cognitis, perceptisque virtutibus a 
» corporis obsequio , indulgentiaque di- 
» scesserit , voluptatemque sicut labem ali— 
» quam dedecoris oppresserit , omnemque 
» societatem carnis eiecerit , tum cultum , 
» et Religionem susceperit , et exacuerit 
» illam ut oculorum , sic ingenii- aciem r 
33. ad bona diligenda , et reiicienda con- 
» traria ..... Quid eo dici , aut’ ex- 
» cogitari potest beatius? » Haec ille. At 
quis nesciet , ista a Christiana morum Phi- 
. losophia nobilius praecipi , cuius summa 
ea quidem sit , Substine , et Abstine , 
sed praemio aeterno proposito ? 

Hinc profecto fuit , ut quicumque Re- 
ligione praeeunte ad scientiarum penetralia 
accesserint , sine controversia doctissimi 
«vaserint. Recolite etenim quaeso Clarissi- 
morum virorum nomina, qui a Religione 

nostra exorta floruerunt} ecquem in ve*. 

uietis , qui illam sanctissime non excolue- 
rint? Proh Deum immortalem ! Quot , 
et quanti ii sunt ! Newtonum dixisse suf- 
ficiat , Copernicnm , Galilaeum , Gassen- 
dum , Cartesium, Leibnitium , Repleram, 
Baconum , Grotium , Clarchium , PulTen- 
dorfium , Malebran chium , Fenelonium , 
Bossuetum , Paschalium , Eulerum , Ger- 
dilium , Muratorium. Quando desinerem? 
Deficeret' profecto dies, fortasse et annus 
deficeret. Hi porro , quos dixi , aliique 
sapientissimi viri nihil antiquius habue- 
runt , quam ut se Christianos esse glo- 
riarentur, et Christianam vitam a vitiis, 
ct sordibus immunem traducerent. Age 
enipa } Newtonus mundo lege statuisset , 
Grotius humano generi \ scripsissent ce- 
teri immortalia illa sapientiae monumenta, 
si in prostibulo , in theatris, in popinis , 
pretiosissimi - temporis iacturam fecissent ? 
Sed neque praetereunda heic sunt viri san- 
ctissimi , iique doctissimi , quos Hagiogra- 
phos , et Philosophos summos saecula om- 

Ilia praedicarunt , Irenaeum dico, Clemen- 
tem , Iustinum , Lactantinm , Tatianum , 
Arnobium, Tertullianum , Origenem , Cy- 
prianum , Basiliurii , Chrysostomum , Eu- 
sebium , Gregorium Nazianzenum , Am- 
brosium, Augustinum * Prosperum , Paul- 
linum Nolanum, Prudentium, magnosque 
illos Leonem , et Gregorium. Nonne hi , 
Religione duce * ad scientiarum etiam pro- 
fanarum , quas dicunt , apicem pervene- 
runt ? Et ne patria exempla desint , quem 
nostis, ita vos Deus sospitet, inter egre- 
gios illos , atque eruditissimos viros , quos 
ferax sublimium ingeniorum Regnum hoci 
nostrum protulit , qui Atheum se iactave- 
rit impudenter , vel moribus comproba- 
nt ? Neminem , x^uditores , profecto ne T 
ini nem. Thomas Aquinas primum heic si- 
bi locum iure vindicat, Ecclesiae Catho-i 
licae, huiusque amplissimae Universitatis 
nostrae singulare ornamentum , ubi in hac 
ipsa , quam teneo sede , Regius fuit An- 
tecessor. Sophus Thomas, non Philosophus 

tantum , si Baconi , Leibnitio , Wolfio , 
Lockio , Condiliachio , Genuensi nostro , 
Metapliysicis quotquot sunt , quotquot e- 

, * j 

runt, praeluxit; si Divinb illo ingenio suo 
ipsum Aristotelem , et Arabas universos 
philosophari docuit; si in Politica, in E- 
thica , in scientiis omnibus palmam ceteris 
praeripuit, Religioni id totum tribuendum, 
cuius adeo eximius fuit adserlor , ut , abs- 
que illo fuerit , Hugo Grotius , Abadius , 
Valsechius, quotquot in numero sunt Re- 
ligionis vindices , nihil Solidufti , nihil fru- 
ctiferum prodidissent. En Borrelliura, Ba- 
roni um , Gravinam, Aegyptium, Genuen- 
sem , Martorellium , Seripandam , Portium, 
Sannazarium , Yicum , Cyrillos , Filange- 
rnpn , Maiellum, et quorum iactura Vul- 
nus adhuc penitissimum recrudescit , col- 
legas immortalitate dignissimos Vincen- 
tium Petagnam , Philippum Caulinum y 
Antonium Sementinium , Nicolaum Vcd- 
lettam , Nicolaum Andriam . Eritne in- . 
ter vos , qui in eo tam praeclari doctis- 

Simorum hominnm choro vel unum ali- 
quem indicare poterit , qui Religioni va- 
ledixerit ? Omnes et morum innocentia , . 
et voce , et scriptis , et exemplo Religio- 
nem patriam iuvenibus commendabunt. Sed 
me cohibere non possum quin Te heic 
adpellem , Te Regiae Universitatis dulce 
decus , Te Regni nostri, gloriam , Alexi 
Symmache Mazochi. Anima simplex , 
innocentissima , aeternum ave ! Hoc vobis 
exemplum do , iuvenes. Quantus ille vir ! 
Linguas Orientis omnes , totam Philolo- 
giam, et Archaeologiam immenso illo in- 
genio complectebatur. Theologiam univer- 
sam , Historiam quid dicam? Pro lusu , ct 
ioco illi fuit quodcumque misero sudore, 
et vigiliis pusilli nos vix tandem extunde- 
re potuisse videmur. Sed Mathematicam 
ille , sed Philosophiam quanta est , Ut mi- 
rifice excoluit ! Consulite architectonicas 
rationes tam subtiliter ductas in Amphitea- 
tro ilio Campano. Consulite vel Anatomi- 
cas abstrusas de arteriis disputationes in 

Ralendario , quibus egregius Morgagnus 
merito plaudebat. Geodaelica tot alia per- 
pendite in aureis Commentariis ad aeneas 
tabulas acutissime expedita. Vere Proteus, 
vere Vertumnus in literis , ubique maxi- 
mus. Quanta vero Religione Mazochius 
praestitit ? Vos scitis. Fac illum ex istis 
unum , qui otio , libidinibus , nugis de- 
leniti a recto itinere aberrant. Fac Reli- 
gionis hostem, de Epicuri grege porcum, 
Atbeum ! An tot praeclara detexisset? An 
unquam ille , ille , dico , fuisset Mazo- 
chius , quem merito universus orbis su- 
spicit , lateque depraedicat ? Et is non 
Thrasonica , sed magnanimi ducis voce 
vos omnes , Iuvcnes , cohortatur } Sequi- 
mini. Audistis? Sequimini , inquit, in 
laboribus , Sequimini in Religionis cultu, 
Sequimini in gloriae praemiis. 

Quae igitur nunc, adolescentes praestan- 
ti ssiroi , vobis mens ? Quod consilium ? 
Videtis quo oratio mea tetenderit. Iam 
dixi scientias omnes adeo cum Religione 

coniungi , ut ab ipsa ad illas comparandas 
hoLiines perducantur. Dixi , scientias ab 
ipsa nobis et traditas, et custoditas fuis- 
se, ut atrocissimam profecto iactari calu- 
mniam cognoscatis , ubi Religionem velu- 
ti scientiis infestam nebulones quidam ne- 
quissimi haberi volunt. Dicent fortasse 
Religione ingenia refraenari , ne latissimos 
scientiarum campos liberrime percurrant. 
At quam apertum istud mendacium sit , 
vos ipsi iudicate. Neque enim in Philoso- 
phiae , neque in Naturae studiis , neque 
in Iurisprudentid , neque in Medicina, in 
Critica , in Philologia , in Historia * in 
ipsis artibus Religionem ut hostem con- 
spexistis. In Metaphysica quidem fraena 
ingenio iniiciuntur , ne scilicet homines in 
turpissimos errores prolabantur. At si Reli- 
gio summis illis viris , quorum memoriam 
immortalem colimus , non obstitit quin 
apprime docti , et summi etiam Metaphy- 
sici , evaderent , calumniatorum insulsas 
voces ridete. Quod si iis vos adquieseen- 

tes , Religione posthabita , eiusque frae- v 
num detrectantes vitiis indulgebitis , quid 
a vobis expectandum ? Oh miserrima 
tunc rerum facies ! Manum habebimus iil- 
Yenum Atheorum , eorumque , qui Mate- 
rialistae nunc audiunt , et quos plebeios 
Philosophos Cicero appellabat. Quid por- 
ro ex iis boni?immo quid non mali scien- 
tiis , Palriaeque obveniet ? Difficile profe- 
cto est , ut a vitiis , in quorum coeno vo- 
lutantur , pallidi effecti, exsucci, tremen- 
tes $ ' artuum , tiscerum , capitis doloribus 
contabescentes , diu vivant } at si vivant , 
morte peior vita huiusmodi existimanda 
est } ut enim scientias summis labiis degu- 
starunt , impostores facti , in spi , alio- 
rumque perniciem dies ducunt \ si Theo- 
logi, purissimae Religionis Corruptores j si 
Iurisperiti , iniusti , et rapaces £ si Medi- 
ci , publici , atque impunes homicidae. 
En quo vestra inania studia, IuVenes , sen- 
sim vos, ac sine sensu pertraherent, si 
Religionem abiiceretis. Avertat D. ; O. M, 

«t vobis, a Patria 1 omen adeo triste |beni- 
gnus avertat. Vos igitur metit em heroi- 
cam , quod Vicus noster aiebat , excita- 
te , beroumque digna cogitate : Negotium 
omne hoc uno absolvitur , Religionem 
colite > ' 

Vidistis me non e sacro suggestu , noa^ 
adhibitit Scripturarum testimoniis, ut cre- 
dere possitis divinae me caussae inserviis- 
se , sed e Cathedra' literaria . loquentem 
vestrorum bono unico inhiare. Ex ipsa 
vocis , et vultus contentione , ( ne de a- 
nimo dicam * nostro cunctis perspecto ) 
quantum vestra bona cordi mihi insideant, 
cognovistis. Habetis optimos Magistros , 
Regios istos , ornatissimosque Antecesso- 
res , Religione , et doctrinn , eximios , lu- 
culenta , inquam heic habetis exempla, 
si vivos quaeritis , mortuosque negligitis. 
Quid eos putatis velle in gravi illo silen- 
tio ? Religionem , aiunt, colitote . Nunc, 
nunc vestrum memoriae suppetant, quae 
6 dulfcibus Patriae finibus discessuri ad 

Scientias in liat Universitate, dom<5 anti* 
quissim^ omnis doctrinae , addiscendas , 
a parentibus audistis , cum ante lacrimo- 
sum illud V ale , tremula voce inter su- 
spiiia , et singultus illud auribus vestris 
ingesserunt: Agite, quaeso, agite, ne in- 
ter Urbis blandimenta , et pericula spes 
nostrae , nostraqiie desideria destituantur, 
liteiis , scientiisque incumbite , quod ut 
votis respondeat , Religionem colitote . 
patriam ipsam nostram , quaeso adspici- ' 
te , quae brachia protendens , Non eri- 
tis , inquit , mihi iuvenes , neque prae- 
sidio , neque ornamento ; hostes eritis , 
exitium publicum , si , quod absit , 
in impiornm cathedris considentes , Reli- 
gioni vale dixeritis; Filii , Religionem co - / 
litote. Magnus hic , bonusque Rex , qui 
selectissimos , doctissimosque Viros vobis 
instituendis praefecit , ut de scientiis cum 
Religione coniungendis solliciti sitis et mo- 
net , et iubet. Mea igitur ille voce , i?e- 
ligionem , inquit , colitote. MeJ plane 

voce loquitur Regum optimus $ quum enim 
ipsum convenissemus , unica nos liac le- 
gatione ad vos fungi iussit , ut praecepto 
etiam suo morum innocentiam cordi ha- 
heretis. Nunciate , aiebat , referte adole- 
scentibus meis paternum hoc mandatum : 
Scientiarum studiis morum sanctitatem , 
et Religionis amorem adiungant , ut sint 
utiles Patriae. O Regium vere oraculum. 
Pyramidi , vel si quid perennius , inscri- 
bendum ! Quo quidem providentissimo 
effato ( ut nunc denique rem totam ape- 
riam ) in Orationis meae argumentum 
sumpto , ipsius rivos lubentissime claudo. 


FELICITER. 

